paragraph_text: Stranputica (eng. Sideways) je američka humoristična drama iz 2004. godine koju je režirao Alexander Payne, a za koju su scenarij napisali Payne i Jim Taylor. Film je adaptacija istoimenog romana iz 2004. godine autora Rexa Picketta, a radnja prati dvojicu 40-godišnjaka koje portretiraju glumci Paul Giamatti i Thomas Haden Church koji odlaze na putovanje u trajanju od tjedan dana u okrug Santa Barbara. Payne i Taylor osvojili su nekoliko filmskih nagrada za svoj scenarij. Giamatti i Church, kao i glumice Virginia Madsen i Sandra Oh koje glume žene koje se romantično povežu s njima dvojicom također su osvojili dosta pohvala i nagrada za svoje glumačke izvedbe.